Oficialusis leidinys L 175 , 29/06/1973 p. 0005 - 0006



Tarybos reglamentas (EEB) Nr. 1707/73 1973 m. birželio 26 d. numatantis specialias priemones dėl rapsiuko ir rapso sėklos, skirtos sėjai, ir tikslinantis šių produktų nomenklatūrą, pateiktą Reglamentuose Nr. 136/66/EEB, (EEB) Nr. 2358/71 ir (EEB) Nr. 950/68 EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę, kadangi 1971 m. spalio 26 d. Tarybos reglamentas (EEB) Nr. 2358/71 [1] dėl bendro sėklos rinkos organizavimo taikomas aliejinių augalų sėklai ir vaisiams skirtiems sėjai, kurie klasifikuojami tarifo nomenklatūros pozicijoje Nr. ex 12.01; kadangi dėl to tai sėklai nebetaikomas 1966 m. rugsėjo 22 d. Tarybos reglamentas Nr. 136/66/EEB [2] dėl bendro aliejaus ir riebalų rinkos organizavimo su paskutiniais pakeitimais, padarytais Stojimo aktu [3], dėl stojimo sąlygų ir pritaikomųjų pataisų sutartims; kadangi dėl to būtina sureguliuoti produktų, išvardytų Reglamento Nr. 136/66/EEB 1 straipsnio 2 dalies a punkte ir Reglamento (EEB) Nr. 2358/71 1 straipsnyje, nomenklatūrą; kadangi Reglamentas (EEB) Nr. 950/68 [4] dėl Bendrojo muitų tarifo su paskutiniais pakeitimais padarytais Reglamentu (EEB) Nr. 1014/73 [5], turėtų būti atitinkamai pakeistas; kadangi Reglamentas (EEB) Nr. 2358/71, kuris taikomas nuo 1972 m. liepos 1 d., nenumato eksporto paramos produktams, kuriems jis taikomas; kadangi norint palengvinti perėjimą nuo Reglamente Nr. 136/66/EEB 28 straipsnyje numatytos sistemos prie naujos sistemos reikia nustatyti priemones dėl eksporto paramos, kuri gali būti suteikta ribotam laikotarpiui rapsiuko ir rapsų sėklai, skirtai sėjai, ir kuri bus eksportuota ar kuriai reikalaujama iš anksto nustatyti eksporto paramą per šį laikotarpį, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 950/68 priedo "Bendrasis muitų tarifas" 12 skyriuje tarifo pozicija Nr. 12.01 iš dalies keičiama taip: Pozicijos Nr. | Prekių aprašymas | Muito norma | Autonominis % arba rinkliava | Įprastas % | 1 | 2 | 3 | 4 | | A.Skirtos sėjai | Be muitų | | | B.Kitos | Be muitų | | 2 straipsnis 1. Reglamento 136/66/EEB 1 straipsnio 2 dalies a punktas iš dalies keičiamas taip: "a) 12.01 | Aliejinių augalų sėklos ir vaisiai, skaldyti arba neskaldyti: | B.Kitos." | 2. Reglamento (EEB) Nr. 2358/711 straipsnis dėl tarifo pozicijos Nr. ex 12.01 keičiamas šiuo tekstu: "12.01 | Aliejinių augalų sėklos ir vaisiai, skaldyti arba neskaldyti: | A.Skirtos sėjai." | 3 straipsnis Reglamento Nr. 136/66/EEB 28 straipsnyje numatyta grąžinamoji išmoka mokama už eksportuotą rapsiuko ir rapso sėklą, skirtą sėjai, arba už kurias grąžinamoji išmoka buvo iš anksto nustatyta laikotarpiu nuo 1972 m. liepos 1 d. iki 1973 m. sausio 31 d. 4 straipsnis Šis reglamentas įsigalioja 1973 m. rugsėjo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1973 m. birželio 26 d. Tarybos vardu Pirmininkas R. Van Elslande [1] OL L 246, 1971 11 5, p. 1. [2] OL 172, 1966 9 30, p. 3025/66. [3] OL L 73, 1972 3 27, p. 14. [4] OL L 172, 1968 7 22, p. 1. [5] OL L 106, 1973 4 20, p. 1. --------------------------------------------------